Anne-Claude Philippe de Caylus
Store norske leksikon,Kunst og estetikk,Bildende kunst,Kunstinstitusjoner,Kunstsamlere, kuratorer og museumsledere
Anne-Claude Philippe de Caylus var en fransk samler og kunstforfatter. Han foretok reiser i Tyskland, England, Italia, Hellas og Lilleasia og utgav blant annet verket Recueil d'antiquités égyptiennes, étrusques, grecques, romaines et gauloises (1752–1768), med stikk etter egne tegninger.
Han var en av banebryterne for den klassiske bevegelse som vokste frem på midten av 1700-tallet, og rettet oppmerksomheten mot gresk kunst og dens særpreg i forhold til romersk antikk. Han viste også stor interesse for italiensk renessanse. Han kjente både Antoine Watteau og Jacques-Philippe Bouchardon og har skrevet deres biografier. Han utgav Mémoires et réflexions i 1874. Hans betydelige samlinger gikk over i offentlig eie. Les mer i Store norske leksikon kunsthistorie